Fereydoun Hoveyda

Fereydoun HOVEYDA (n. la 21-a de septembro 1924 en Damasko, Sirio ; m. la 3-a de novembro 2006 en Clifton, Virginio) estis irana politikisto, diplomato kaj verkisto. Li estis la ambasadoro de Irano ĉe la Unuiĝintaj Nacioj de 1971 ĝis 1979. 

 Vivo 
Fereydoun Hoveyda naskiĝis en Damasko, kie lia patro, Habibollah Hoveyda, funkciis kiel la Ĝenerala Konsulo de Irano. Lia patrino, Afsar-ol-Molouk Fatmeh, estis kaĝara princino.  Post ilia geedziĝo, lia patro ricevis la titolon "Ayn al-Molk" ("Okulo de la Imperio") de la reganta kaĝara reĝo. Li ankaŭ estas nevo de diplomato Abdol Hossein Sardari, kiu estas konata pro savado de multaj judoj en Parizo dum la Dua Mondmilito.

Fereydoun kreskis en Libano, Sauda Arabio, kaj Irano. Li doktoriĝis pri internacia juro kaj ekonomiko ĉe la Universitato Sorbonne en Parizo en 1948. 

Kiel lia patro, Hoveyda eniris la diplomatian servon kaj nelonge funkciis kiel gazetara ataŝeo antaŭ ol akompani sian profesoron, René Cassin, en la preparado de la Konferenco de San-Francisko, kiu kondukis al la fondo de UN. Li poste helpis verki la Universalan Deklaracion de Homaj Rajtoj kaj estis unu el ĝiaj subskribintoj.

Li poste laboris por UNESKO. Dum tiu ĉi plilongigita restado en Parizo, li komencis verki romanojn. Li ankaŭ estis fondinto de "Cahiers du Cinema", filmrevuo kiu antaŭenigis la novan generacion de junaj filmreĝisoroj. Li verkis la scenaron por la filmo India - Matri Bhumi (1959) de Roberto Rossellini.

Hoveyda funkciis kiel vicministro pri eksterlandaj aferoj al la ŝaho Mohamed Reza Pahlavi de 1966 ĝis 1971. Kiel tia, li, kune kun la ŝaho kaj lia frato Amir Abbas Hoveyda, malsukcese celvarbis la tiaman usonan prezidanton Lyndon B. Johnson por fini la Vjetnaman militon.

En 1973, li fariĝis prezidanto de la UN-Komitato por Internacia Malarmado.

Post la detronigo de la ŝaho fare de opoziciantoj kaj la sekvantoj de ajatolo Ruhollah Ĥomejni en 1979, Hoveyda estis devigita forlasi la diplomatian servon. Lia frato, Amir Abbas Hoveyda, kiu funkciis kiel ĉefministro ĝis aŭgusto 1977, estis ekzekutita de la subtenantoj de Ĥomejni. En malferma letero al la nova ĉefministro en la New York Times, li priskribis la ekzekuton de sia frato kiel murdon. Samtempe, li ankaŭ kritikis la korupton ene de la reĝimo de la ŝaho.

Hoveyda poste publikigis pri temoj inkluzive de la danĝeroj de islama ekstremismo kaj estis vizitanta akademiulo ĉe la Nacia Komitato pri Usona Ekstera Politiko en Novjorko .

 Verkaro 
Hoveyda estis bonkonata kiel aŭtoro de 18 romanoj kaj ne-fikcio en la franca, angla.

 HISTOIRE DU ROMAN POLICIER, 1965

 Les quarantaines, 1962 (French Edition) 
 Les Neiges du Sinai, 1973 (French Edition) 

 Que Veulent les Arabes? (What do Arabs Want?), 1991 (French Edition) * 
 The Sword of Islam; Le Glaive de l'Islam 
 War and American Women : Heroism, Deeds and Controversy, 1997 (kunverkita kun William Breuer) 
 The Broken Crescent: The Threat of Militant Islamic Fundamentalism, 1998 (kunverkita kun Loustaunau, Martha O)  
 The Hidden Meaning of Mass Communications (2000)
 The Shah and the Ayatollah: Islamic Revolution and Iranian Mythology (2003)
 Dead End Islam

Li estis ankaŭ kunverkis scenaron la filmo India de Roberto Rossellini el 1959. 

 Referencoj 

 Eksteraj ligiloj 

 Listo de aperintaj verkaĵoj
 Fereydoun Hoveyda IMDb
 intervjuo kun Fereydoun Hoveyda
 Fereydoun Hoveyda,  The Washington Post
 Fereydoun Hoveyda ĉe la Unuiĝntaj Nacioj cifereca biblioteko

Kategorio:Damaskanoj
Kategorio:Studentaro de la Universitato de Parizo
Kategorio:Iranaj verkistoj
Kategorio:Iranaj diplomatoj
Kategorio:Ambasadoroj de Irano
Kategorio:Konstantaj reprezentantoj en Unuiĝintaj Nacioj